**MEMORANDUM**

**o spolupráci pri realizovaní Projektu**

uzavreté podľa § 51 zákona č. 40/1964 Zb. Občiansky zákonník v  znení neskorších predpisov a v súlade s § 38 zákona č. 575/2001 Z. z. o organizácii činnosti vlády a organizácii ústrednej štátnej správy v  znení neskorších predpisov (ďalej len „**memorandum**“)

medzi nasledovnými stranami:

**....................................................**

sídlo: .......................................

štatutárny orgán: .......................................

IČO: .......................................

(ďalej ako „**..........**“ alebo „**Prijímateľ**“)

**a**

**...................................................**

sídlo: .......................................

štatutárny orgán: .......................................

IČO: .......................................

(ďalej ako „**Spolupracujúci subjekt**“)

(Prijímateľ a Spolupracujúci subjekt spoločne ďalej ako „**strany memoranda**“)

**Preambula**

Úrad národného zdravotníctva (ďalej len UNZ) na základe §3 zákona č. 355/2007 o ochrane, podpore a rozvoji verejného zdravia a o zmene a doplnení niektorých zákonov ako orgán verejného zdravotníctva spolupracuje v rámci svojej pôsobnosti pri ochrane, podpore a rozvoji verejného zdravia s ústrednými orgánmi štátnej správy a miestnymi orgánmi štátnej správy, s obcami a samosprávnymi krajmi, s vysokými školami, školami, výskumnými, výchovnými a vzdelávacími inštitúciami, s poskytovateľmi zdravotnej starostlivosti, so stavovskými organizáciami v zdravotníctve, so zdravotnými poisťovňami a Sociálnou poisťovňou, s inými právnickými osobami a fyzickými osobami, s medzinárodnými organizáciami. UNZ ako Prijímateľ projektu sa dohodol so spolupracujúcim subjektom na uzavretí tohto memoranda za účelom vytvorenia právneho základu vzájomnej spolupráce a účasti Spolupracujúceho subjektu na implementácii aktivít Projektu definovaného v čl. 1 ods. 1 tohto memoranda.

**Článok 1**

**Základné ustanovenia**

1. Prijímateľ bude realizovať v nadväznosti na zmluvu o poskytnutí nenávratného finančného príspevku (ďalej ako „zmluva o poskytnutí **NFP**“), v súlade s podmienkami vyzvania, kód ........................ (ďalej ako „**vyzvanie**“), nasledovný projekt:

operačný program: Efektívna verejná správa

spolufinancovaný fondom: Európsky sociálny fond

prioritná os: Prioritná os 1 – Posilnené inštitucionálne kapacity a efektívna VS

špecifický cieľ: Špecifický cieľ 1.1: Skvalitnené systémy a optimalizované procesy VS

poskytovateľ NFP: Ministerstvo vnútra SR

účel projektu: optimalizácia procesov verejného zdravotníctva

na dosiahnutie cieľa Projektu: cieľom Projektu je zrealizovanie hlavných aktivít projektu z vecného a časového hľadiska ako aj z hľadiska ostatných podmienok v súlade s prílohou č. 2 Predmet podpory NFP zmluvy o poskytnutí NFP a v tej súvislosti aj splnenie merateľných ukazovateľov projektu definovaných v prílohe č. 2 Predmet podpory NFP zmluvy o poskytnutí NFP

(ďalej ako „**Projekt**“)

1. Spolupracujúci subjekt vykonáva svoju pôsobnosť v oblasti *národného* *zdravotníckeho informačnému systému* na základe osobitného právneho predpisu, ktorým je *zákon č.153/2013 o národnom zdravotníckom informačnom systéme a o zmene a doplnení niektorých zákonov,* v dôsledku čoho údaje, informácie a ďalšie vstupy vyplývajúce a súvisiace s ním vykonávanou pôsobnosťou sú potrebné pre Prijímateľa pre riadnu realizáciu Projektu a dosiahnutie účelu a cieľa Projektu. Súčasne činnosť Spolupracujúceho subjektu úzko súvisí a bude ovplyvnená dosiahnutím účelu a cieľa Projektu v nadväznosti na článok 2 ods. 2 tohto memoranda.
2. Účelom uzavretia tohto memoranda je vytvorenie právneho rámca pre partnerstvo medzi stranami memoranda a z toho vyplývajúcu spoluprácu strán memoranda, ktoré umožnia zefektívniť procesy a postup Prijímateľa pri realizácii aktivít Projektu a dosiahnutí jeho účelu a cieľa.

**Článok 2**

**Predmet memoranda**

1. Strany memoranda sa dohodli na uzatvorení tohto memoranda s cieľom upraviť ich vzájomné práva a povinnosti a ostatné podmienky súvisiace s realizáciou Projektu v súlade s podmienkami písomného vyzvania za účasti Spolupracujúceho subjektu.
2. Spolupracujúci subjekt uzavretím tohto memoranda súhlasí s tým, že bude aktívne spolupracovať s Prijímateľom za účelom riadnej realizácie Projektu, dosiahnutí jeho účelu a cieľa a zachovaní výsledkov Projektu v dobe Následného monitorovania Projektu, ako je to určené vo vyzvaní, v zmysle ustanovení tohto memoranda, a to najmä za účelom zabezpečenia toho, aby bolo realizáciou Projektu dosiahnuté:
3. *optimalizácia modelu fungovania verejného zdravotníctva vytvorením definovaných strategických a analytických a koncepčných materiálov*
4. *vytvorenie koncepčného materiálu a Systému monitorovania výkonnostných ukazovateľov pre podporu systému monitoringu vo verejnom zdravotníctve*
5. *vypracovanie komunikačnej stratégie verejného zdravotníctva vo vzťahu k občanom a podnikateľom*
6. *pilotné overenie preventívneho programu s využitím digitálnych technológií na*

*základe vytvorenej metodiky tvorby a hodnotenia preventívnych programov*

1. *vytvorenie analytických a koncepčných materiálov pre návrh inovácie činností verejného zdravotníctva na základe dát*
2. *realizovanie školení, workshopov, kurzov v odborných témach verejného zdravotníctva a pre zlepšenie personálnych zručností a schopností vybraných zamestnancov*
3. *vytvorenie a implementácia modelu spolupráce so zapojenými inštitúciami*

**Článok 3**

**Práva a povinnosti strán memoranda**

1. Prijímateľ plní najmä všetky povinnosti vyplývajúce pre neho zo zmluvy o poskytnutí NFP za účelom riadnej realizácie aktivít Projektu a dosiahnutia cieľa Projektu. V rámci tohto vykonáva vo vzťahu k tomuto memorandu najmä:
   1. *optimalizácia modelu fungovania verejného zdravotníctva vytvorením Návrh postupu pre hlásenie úrazov detí a mládeže*
   2. *posilnenie partnerstiev vytvorením a implementovaním modelu spolupráce so zapojenými inštitúciami,*
2. *ďalšie aktivity/činnosti potrebné pre riadnu realizáciu Projektu.*
3. V nadväznosti na povinnosti Prijímateľa vyplývajúce z odseku 1. tohto článku sa Spolupracujúci subjekt zaväzuje aktívne spolupracovať s Prijímateľom na optimalizácii modelu fungovania verejného zdravotníctva a pri posilnení partnerstiev zapojených inštitúcií najmä:
   1. *vytvorenie návrhu postupu pre hlásenie úrazov detí a mládeže,*
   2. *vytvorenie a implementácia modelu spolupráce so zapojenými inštitúciami,*
   3. *zabezpečenie prístupu odborných zamestnancov ÚVZ SR a RÚVZ do systému eZdravie a štatistických systémov NCZI ( napríklad k chorobám z povolania*),
   4. *vykonávať ďalšie činnosti podľa požiadavky prijímateľa v súvislosti s Projektom.*

Zmluvné strany sa dohodli, že ak sa počas realizácie aktivít Projektu ukáže, že je potrebné alebo vhodné, aby zamestnanec Prijímateľa vykonával činnosti priamo u Spolupracujúceho subjektu, na podnet tej zmluvnej strany, ktorá deklaruje potrebnosť alebo vhodnosť, zmluvné strany vyvinú maximálne úsilie na to, aby tento stav bol dosiahnutý pri dodržaní všetkých aplikovateľných právnych predpisov, najmä zák. č. 400/2009 Z. z. o štátnej službe v znení neskorších predpisov, resp. zák. č. 311/2001 Z. z. Zákonník práce v znení neskorších predpisov.

1. Podrobnejšie určenie rozsahu spolupráce  podľa tohto článku, predovšetkým jej konkrétnu formu, rozsah a určenie konkrétnych údajov, informácií a iných dát ktoré bude prijímateľ potrebovať (ďalej ako „**požadované informácie**“), bude vyplývať z konkrétnej písomnej požiadavky prijímateľa adresovanej Spolupracujúcemu subjektu. Spolupracujúci subjekt sa zaväzuje požadované informácie poskytnúť a úlohy vykonať v primeranej lehote, ktorá nesmie byť kratšia ako .......... pracovných dní.
2. V prípade, ak činnosť spolupracujúceho subjektu podľa tohto memoranda bude predstavovať aj inú činnosť ako poskytovanie požadovaných informácií, strany memoranda sa osobitne v písomnej forme dohodnú na spôsobe, rozsahu a lehote realizácie takejto činnosti zo strany Spolupracujúceho subjektu.
3. Strany memoranda sa zaväzujú poskytovať si vzájomne súčinnosť za účelom plnenia svojich záväzkov, ktoré im z memoranda vyplývajú.

**Článok 4**

**Osobitné ustanovenia**

1. Strany memoranda vyhlasujú, že sú si vedomé skutočnosti, že na základe tohto memoranda, ani v súvislosti s ním, im nevznikajú žiadne vzájomné finančné záväzky.
2. Strany memoranda sa dohodli, že písomná forma, ktorá je preferovanou formou ich vzájomnej komunikácie podľa tohto memoranda, je splnená zaslaním elektronickej správy (e-mailu) druhej strane memoranda na e-mailovú adresu uvedenú v nasledujúcom odseku tohto článku.
3. Za účelom zjednodušenia komunikácie a realizácie článku 3 ods. 5 tohto memoranda, si strany memoranda určili kontaktné osoby na operatívnu komunikáciu, ktorými sú:

za Prijímateľa: meno a priezvisko:

pracovné zaradenie:

telefón a e-mail:

za Spolupracujúci subjekt: meno a priezvisko:

pracovné zaradenie:

telefón a e-mail:

Doručením požiadavky na e-mailovú adresu priradenú podľa tohto odseku k pracovnému zaradeniu kontaktnej osobe sa táto požiadavka považuje za doručenú strane memoranda. V prípade ak dôjde pri nezmenenom pracovnom zaradení len k zmene konkrétnej fyzickej osoby (vrátane e-mailu a telefónu) v tomto pracovnom zaradení, takáto zmena nepredstavuje zmenu tohto memoranda a nie je preto potrebné vyhotoviť dodatok tohto memoranda.

1. Strany memoranda sa zaväzujú vzájomne si písomne oznamovať akékoľvek zmeny v kontaktných údajoch ako aj v kontaktných osobách do 10 pracovných dní odo dňa, kedy táto zmena nastala.
2. Strany memoranda sú si vedomé, že poskytovateľ uvedený v článku 1 tohto memoranda má právo byť informovaný o akejkoľvek skutočnosti týkajúcej sa spolupráce strán memoranda vo vzťahu k Projektu. Strany memoranda sa preto zaväzujú poskytnúť poskytovateľovi ďalšie nevyhnutné informácie, o ktoré ich tento požiada, a to v primeranej lehote a spôsobom, ktorý bude vyplývať z požiadavky poskytovateľa. Súčasne sa strany memoranda zaväzujú udržať obsah svojich vzájomných záväzkov vo vzťahu k Projektu súladný s podmienkami poskytnutia NFP vyplývajúcimi z písomného vyzvania a tiež súladný so základnými záväzkami vyplývajúcimi z tohto memoranda. Tento záväzok sa vzťahuje na každú zmenu tohto memoranda alebo na iný právny úkon strán memoranda, ak poskytovateľ písomne neodsúhlasí iný postup. V časti záväzkov vyplývajúcich z tohto odseku sa považuje dohoda strán memoranda za dohodu v prospech tretej osoby podľa § 50 Občianskeho zákonníka, ktorou je poskytovateľ uvedený v článku 1 ods. 1 tohto memoranda.

**Článok 5**

**Záverečné ustanovenia**

1. Toto memorandum je uzavreté a nadobúda účinnosť dňom jeho podpisu oboma stranami memoranda.
2. Toto memorandum sa uzatvára na dobu určitú do ukončenia trvania zmluvy o poskytnutí NFP, predmetom ktorej je realizácia Projektu.
3. Strany memoranda uzatvárajú toto memorandum dobrovoľne, na základe svojej slobodnej vôle, s vedomím si záväzkov, ktoré tým na seba preberajú a vyhlasujú, že sú pripravení ich riadne a včas plniť.
4. Toto memorandum je možné meniť a dopĺňať na základe vzostupne číslovaných dodatkov v písomnej forme, na základe súhlasu oboch strán memoranda. Realizácia článku 4 ods. 3 tohto memoranda nepredstavuje zmenu tohto memoranda, preto sa vykoná len vzájomným odsúhlasením medzi kontaktnými osobami, bez potreby vypracovania dodatku podľa tohto článku.
5. Toto memorandum je vyhotovené v dvoch (2) rovnopisoch s platnosťou originálu, pričom strany memoranda dostanú každá po jednom (1) vyhotovení.

**[[1]](#footnote-2)Podpisy strán memoranda:**

Za Prijímateľa[[2]](#footnote-3): Za Spolupracujúci subjekt[[3]](#footnote-4):

V Bratislave, dňa ..................... V ............................., dňa .......................

................................................... ...................................................

1. V prípade podpisu splnomocneným zástupcom priložiť rovnopis alebo overené plnomocenstvo [↑](#footnote-ref-2)
2. Meno a priezvisko štatutárneho orgánu/splnomocneného zástupcu [↑](#footnote-ref-3)
3. Meno a priezvisko štatutárneho orgánu/splnomocneného zástupcu [↑](#footnote-ref-4)